tomron87/hebrew-wikipedia-sentences-corpus huggingface dataset:
המשפחה נעה ונדה ברחבי המדינה בניסיון להתפרנס, כשבסופו של דבר היא חזרה לקולומבוס.
לה מיי למד בבתי ספר ציבוריים בקולומבוס, ולאחר מכן למד לתואר ראשון בהנדסה אזרחית באוניברסיטת המדינה של אוהיו, כשהוא מממן את שכר הלימוד על ידי עבודה.
במשך לימודיו באוניברסיטה, הצטרף לה מיי לחברה הלאומית של רובאי פרשינג ולאחוות ההנדסה "תטא-טאו".
באוקטובר 1929 הצטרף למערך המילואים של חיל האוויר, ובינואר 1930 הצטרף לשירות סדיר בחיל.
ביוני 1934 נישא להלן אי.
באוגוסט 1937, כנווט במפציץ הכבד B-17, איתר לה מיי את ספינת הקרב "יוטה" בתרגול מול חופי קליפורניה אף על פי שניתנו לו קואורדינטות שגויות מאנשי הצי.
במאי 1938 ניווט להק של מטוסי B-17 למרחק של למעלה מ-980 קילומטרים (610 מיילים) באוקיינוס האטלנטי לצורך איתור האונייה האיטלקית "רקס" במהלך תרגיל, על מנת להמחיש את יכולתו של חיל האוויר האמריקני להגן על חופי המדינה.
לה מיי הנהיג בקרב פקודיו משטר אימונים קפדני, שכן האמין שהאימונים הם המפתח להצלת חיים.
לה מיי נודע בכינוי החיבה "Old Iron Pants" שדבק בו לכל אורך הקריירה שלו.
מלחמת העולם השנייה הביאה עימה קידום מהיר וגידול ניכר באחריותו של לה מיי.
כשהחלה המלחמה היה לה מיי מייג'ור בחיל האוויר, ופיקד על קבוצת המפציצים ה-305. יחידתו הוצבה בבריטניה כחלק מחיל האוויר השמיני, שיועד מטעם חיל האוויר לאירופה.
לה מיי היה פעיל בטיסות התקפה עד מאי 1943, ועזר גם לפתח את המבנה הטקטי ששימש להפצצות הכבדות.
הוא הוביל את "כנף ההפצצה הרביעית" והיה גם מפקדה הראשון לאחר שאורגנה מחדש ל"דיוויזיה האווירית השלישית" בספטמבר 1943. לעיתים קרובות הפגין את אומץ לבו כאשר הוביל משימות מסוכנות, כולל הובלת החלק של רגנסבורג במשימת רגנסבורג-שוויינפורט, ב-17 באוגוסט 1943, משימה בה הוביל 146 מטוסים להפצצת העיר רגנסבורג בגרמניה.
באוגוסט 1944 הועבר לה מיי לפיקוד על זירת סין-הודו-בורמה והוביל את פיקודי המפציצים העשרים והעשרים ואחת בבורמה ובאוקיינוס השקט בהתאמה.
לאחר מכן קיבל לה מיי את הפיקוד על כל ההפצצות האסטרטגיות על איי הבית היפניים, ופתח במערכת הפצצת טוקיו.
לה מיי הסיק שהטקטיקות שהיו בשימוש באירופה נגד חיל האוויר הגרמני לא התאימו נגד יפן.
המפציצים שהגיעו מסין להפציץ ביפן הפילו פצצות ליד מטרותיהם רק 5% מהפעמים.
אבדות מבצעיות של מטוסים וצוותים היו בלתי קבילות בגלל מערך ההגנה האווירי היפני שעבד ביום ובעיות מכניות ב-B-29.
לה מיי שוכנע כי הפצצות מגבוה היו בלתי יעילות בגלל מזג האוויר המעונן של יפן, כיוון שמערך ההגנה האווירית הפך את ההפצצה ביום למסוכנת מידי, לה מיי שינה את סדרי ההתקפות להתקפות בגובה נמוך, בשעות לילה עם פצצות תבערה, טקטיקה שהייתה לה תמיכה ממפקדים אחרים כבר זמן מה.
ערים יפניות היו בנויות מחומרים דליקים כגון עץ ונייר.
מסע ההפצצות כלל 64 ערים יפניות כאשר הידועה וההרסנית מכולן הייתה הפצצת טוקיו ב-9 –– 10 במרץ 1945, וידועה גם כהפצצה ההרסנית ביותר במלחמה.
להתקפה ראשונה זו הורה לה מיי להוריד את המקלעים האחוריים מ-325 מטוסי B-29 ולמלא כל מטוס בפצצות נפל"ם מצריות, פצצות מגנזיום, פצצות זרחן לבן, ולטוס מעל טוקיו בגובה של 5000–9000 רגל.
המפציצים האמריקנים הראשונים הגיעו ב-10 במרץ לאחר שהוקדמו בידי מפציצים בריטיים.
בתוך שעתיים-שלוש שעות הכוח העיקרי הפיל כ-1,665 טון פצצות תבערה, תוך הרג של 100,000 אזרחים והרס של 250,000 בתים, המהווים 41 קמ"ר מהשטח העירוני של טוקיו.
עיתון הניו יורק טיימס דיווח בזמנו כי "מייג'ור גנרל קרטיס א.
לה מיי מפקד של מפציצי ה B-29 לכל אזור איי המריאנה הכריז כי אם המלחמה תקוצר ביום אחד, ההפצצה שירתה את מטרתה".
מספרים מדויקים אינם זמינים, אולם מוערך כי במהלך קמפיין הפצצת התבערה נגד ערי יפן מ-10 במרץ 1945 ועד כניעת יפן באוגוסט של אותה שנה, הרג כחצי מיליון אזרחים יפניים והותיר כחמישה מיליון חסרי בית.
הערכות אמריקניות רשמיות של מסקר ההפצצות האסטרטגיות מעמיד את המספר על 220,000. כ-40% מהשטח הבנוי ב-66 ערים יפניות הושמד, כולל התעשייה שהייתה בהם.
שבויי המלחמה שנותרו בחיים ביפן באותה עת לרוב הושמו תחת יותר לחץ ועינויים אחרי פשיטה אווירית, ידועים גם מקרים בהם פגעו פשיטות בבתי כלא תוך הריגה של שבויי המלחמה בשוגג.
לה מיי היה מודע למדי לדעת הקהל היפנית עליו.
אמירה נודעת שלו אומרת כי אם ארצות הברית תפסיד, הוא לחלוטין ציפה להישפט בגין פשעי מלחמה.
במיוחד לאור העובדה שאנשי הצוות האמריקנים במטוסים של הפשיטה של דוליטל הוצאו להורג.
הוא נימק את ההפצצות ההרסניות בצורך לסיים את המלחמה מהר ככל האפשר על מנת לחסוך באובדן חיים נוסף.
הנשיאים רוזוולט וטרומן הצדיקו את ההפצצות בטענה שיש בכך כדי למנוע את מותם הצפוי של כמיליון חיילים אם הייתה מתבצעת פלישה קרקעית ליפן, ובעובדה שהיפנים ביזרו 90% מהייצור המלחמתי לסדנאות קטנות של קבלנים פרטיים באזורים אזרחיים, מה שהפך את תעשיית המלחמה היפנית לחסינה מפני הפצצות קונבנציונליות בחומר נפץ מרסק.
לאחר קמפיין הפצצת התבערה נאלצו האסטרטגים היפניים להקדיש משאבים רבים להעברת התעשייה הצבאית למערות באזורי הכפר ולבונקרים מבוצרים, מה שהפחית את כמות האמל"ח ברשות הצבא היפני.
רוברט מקנמארה, קצין ששירת תחת לה מיי, שהיה אחראי על הערכת היעילות של מבצעי ההפצצה האמריקנים, לאחר מכן תחת ממשלי קנדי וג'ונסון הרבה להתעמת עם לה מיי.
לה מיי פיקח גם על מבצע "רעב", מבצע של מיקוש הנתיבים הימיים והנמלים היפנים על מנת למנוע דיג וחלוקת מזון סדירים.
אף על פי שהממונים עליו לא היו תומכים של יעד ימי זה, לה מיי היה מחויב לו והקדיש לו את כל הכנף ה-313, כ-160 מטוסים.
מבצע זה שבנוסף למצור הימי של צוללות איי הבית היפניים גרם לצמצום דרסטי ביכולת היפנית להוביל אספקה אל כוחותיה מעבר לים.
בשנים 1948–1957 פיקד על פיקוד האוויר האסטרטגי.
קרטל סינלואה (בספרדית: Cártel de Sinaloa, מוכר גם בראשי התיבות CDS) הוא ארגון פשיעה בינלאומי העוסק בסחר בסמים ובהלבנת כספים, שבסיסו בעיר קוליאקאן, בירת מדינת סינלואה שבמקסיקו.
הארגון נחשב לאחד מקרטלי הסמים הגדולים והחזקים בעולם.
הקרטל הוקם באמצע שנות ה-80 של המאה ה-20 והוא חולש על אזור של 650 אלף קמ"ר במה שמכונה "משולש הזהב" של גידול הסמים במקסיקו, משולש המשורטט על גבולותיהן של המדינות סינלואה, דורנגו, וצ'יוואווה.
בשטחים אלו מתרכז הגידול והייצור של אופיום מקסיקני ומריחואנה בידי הקרטל.
מלבד סמים אלו עוסק הקרטל בהפצת סמים נוספים, בעיקר הרואין, קוקאין וגבישי מתאמפטמין (קריסטל מת').
בראשית העשור השני של המאה ה-21 היה קרטל סינלואה סינדיקט הפשע הגדול ביותר במקסיקו, בהיקף שוק הסמים הנשלט על ידיו ובהיקף הלבנת הכספים המיוחסת לו.
ה"לוס אנג'לס טיימס" תיאר אותו כ"קבוצת הפשע המאורגן החזקה ביותר במקסיקו", וגורמים בקהילת המודיעין בארצות הברית ראו בו את "ארגון הסמים החזק ביותר בעולם".
הקרטל הקים כוח צבאי למחצה בשם "לוס פלונס" כדי להגן על שטחו ונכסיו.
לפי משרד התובע הכללי של ארצות הברית, הארגון אחראי לייבוא והפצה בארצות הברית של כ-200 טון קוקאין וכמות גדולה של הרואין בין השנים 1990 עד 2008. נכון ל-2015, הוא נחשב לארגון הפעיל ביותר בהברחת סמים והפצתם בתחומי ארצות הברית.
לאחר מעצרו של חואקין גוסמן (אל צ'אפו), עומדים כיום בראש הארגון איסמאל זמבדה גרסיה (אל מאיו) ובנו של גוסמן.
בפברואר 2025, בהוראת נשיא ארצות הברית דונלד טראמפ, נכנס הקרטל (יחד עם קרטלי סמים מקסיקניים נוספים וביניהם קרטל המפרץ וקרטל חליסקו) לרשימת ארגוני הטרור הזרים של מחלקת המדינה של ארצות הברית.
קרטל המפרץ או קרטל דל גולפו (בספרדית: Cártel del Golfo; מזוהה גם בראשי התיבות: CDG) הוא סינדיקט פשע וקרטל סמים מקסיקני בינלאומי, כנראה קבוצת הפשע המאורגן הוותיקה ביותר במדינה.
בסיס הקרטל כיום בעיר מטמורוס שבמדינת טמאוליפס בצפון-מזרח מקסיקו, על גדות הריו גראנדה המהווה באזור זה את גבול ארצות הברית–מקסיקו, מול בראונסוויל שבטקסס, ארצות הברית.
מקובל לחשוב כי הקרטל משתף פעולה עם קבוצות פשע אחרות ברחבי אירופה, מערב אפריקה, אסיה, מרכז אמריקה, דרום אמריקה, איראן, חזבאללה וארצות הברית.
מלבד הכנסותיו מסחר בסמים, פועל הארגון גם בתחומים פליליים נוספים וניזון מגביית דמי חסות, סחיטות, חטיפות וחיסולים.
הקרטל נוסד בשנות ה-70 של המאה ה-20 בידי חואן נפומוסנו גרה, שעסק בעברו בהברחת אלכוהול לארצות הברית כבר בתקופת היובש (שנות ה-30).
תחת פיקודם של גרה ואחיינו חואן גארסיה אברגו התמקד הקרטל החל משנות ה-80 בסחר בסמים ובעיקר בקוקאין.
במחצית השנייה של שנות ה-90 התנהלו בקרטל מאבקי ירושה, הסגרת ורציחת חברים.
ב-1998 השתלט על הקרטל אוסיאל קארדנאס גיין .
חידוש פעילותו של הקרטל תחת הנהגת אוסיאל הביא להסלמה באלימות בין ארגוני הפשע במקסיקו, במה שהתפתח לכדי מלחמת הסמים במקסיקו, כאשר קרטל טיחואנה וקרטל חוארס יחד עם יחידת "לוס נגרוס" שבשירות קרטל סינלואה הכריזו מלחמה על קרטל המפרץ והפכו את רחובות עריה של טמאוליפס לשדה קרב.
בעקבות האלימות הרבה נוצר לחץ ציבורי ללכוד את אוסיאל, לחץ זה היה הרקע להקמת הארגון הרצחני "לוס סטאס" שנועד בעיקרו להבטיח את שלומו של אוסיאל ולסייע לקרטל המפרץ בביסוס אחיזתו, והפך לימים לארגון פשיעה העומד בפני עצמו.
לאחר מעצרו של אוסיאל והסגרתו כעבור ארבע שנים לידי ארצות הברית, התחלקה השליטה בקרטל בין אחיו, אנטוניו אסקיאל קארדנאס גיין ("טוני המענה"), ובין סגנו, חורחה אדוארדו קוסטייה סאנצ'ס ("אל קוס").
לדעת העיתונאי החוקר רוברטו סביאנו, אפשר ואח שלישי ממשפחת קארדנאס גיין, הומרו ("אל מחדרו", הטיפש), מנהיג את הקרטל.
בפברואר 2025, בהוראת נשיא ארצות הברית דונלד טראמפ, נכנס הקרטל (יחד עם קרטלי סמים מקסיקניים נוספים וביניהם קרטל סינלואה וקרטל חליסקו) לרשימת ארגוני הטרור הזרים של מחלקת המדינה של ארצות הברית.
קרטיס לואיס ג'רלס ג'וניור הוא כדורסלן אמריקאי המשחק בעמדת הרכז בקבוצת דינמו סאסארי.
ג'רלס נולד באוסטין טקסס, שבארצות הברית.
בשנים 2005–2009 הוא שיחק בקבוצת הכדורסל של אוניברסיטת ביילור.
הוא השחקן הראשון שהוביל את הקבוצה במספר הנקודות ומספר האסיסטים בכל ארבע שנותיו בקבוצה.
ג'רלס לא הצליח להיבחר בדראפט ה-NBA לאחר סיום לימודיו.
בחודש ספטמבר 2009 חתם ג'רלס בסן אנטוניו ספרס לסגל מחנה האימונים שלהם.
בעקבות משחקו באימונים הוחתם בקבוצה של הספרס בליגת הפיתוח של ה-NBA, אוסטין טורוס.
ג'רלס הוחתם על ידי סן אנטוניו ספרס ב-24 במרץ 2010, אך מיד חידש את החוזה באוסטין טורוס.
ג'רלס שיחק עבור הספרס שוב בליגת הקיץ של ה-NBA בשנת 2010. במהלך קדם העונה 2010-11 ג'רלס עניין את הג'נרל מנג'ר של ניו אורלינס הורנטס דל דמפס, שעבד בעבר כסקאוטר של הספרס.
ב-18 באוקטובר 2010 הועבר ג'רלס בטרייד לניו אורלינס הורנטס תמורת בחירת סיבוב שני בדראפט.
עם זאת, הוא שוחרר רק שבוע לאחר סוף מחנה האימונים של הקבוצה.
ב-27 בנובמבר 2010 עבר לאירופה וחתם על חוזה עד סוף עונת 2010-11 בקבוצה הסרבית פרטיזן בלגרד איתה זכה בליגה האדריאטית, באליפות הליגה הסרבית ונבחר ל-MVP של סדרת הגמר.
בחודש יוני 2011 הוא חתם על חוזה לשנתיים בפנרבחצ'ה אולקר.
בחודש מרץ 2012 הוא הושאל למועדון הספרדי מורסיה למשך שארית העונה.
לאחר ששיחק רק במשך שבוע אחד עבור המועדון החדש (שני משחקים), הוא שבר את רגלו והחמיץ את העונה כולה.
ב-29 באוגוסט 2012 הוא חתם חוזה לשנה אחת עם בשיקטאש.
בחודש מרץ 2013 חתם ג'רלס בקבוצת סו פולס סקייפורס מליגת הפיתוח ובהמשך עבר בטרייד למיין רד קלאוס תמורת הסנטר כריס אייר.
בחודש אוגוסט 2013 הוחתם ג'רלס על ידי אולימפיה מילאנו מהליגה האיטלקית.
זכור מהסדרה מול מכבי תל אביב בעונת האליפות השישית שלה, כמי שעשה את העבירה על טייריס רייס שנתנה יתרון לתל אביבים.
ב-7 ביולי 2014 חתם על חוזה לשנתיים במועדון הרוסי אוניקס קאזאן, שם שיחק עם קית' לנגפורד, שחקן מכבי תל אביב לשעבר, ששיתף פעולה איתו גם בארמאני מילאנו בעונת 2013–2014.
ב-25 בינואר 2016 הוא חתם במועדון הטורקי גלאטסראיי.
איתה זכה באליפות היורקאפ, עם שחקן מכבי תל אביב לשעבר סטפן לאזמה.
ב-10 ביולי 2016 חתם ג'רלס על חוזה לשנתיים בהפועל ירושלים מישראל, איתה שיחק ביורוקאפ.
לאחר שהוביל את ירושלים לחצי גמר היורוקאפ בעונת 2016/17, בה הפסידו האדומים לוולנסיה בסדרת הטוב מ-3 משחקים, נבחר ג'רלס לחמישיית העונה ביורוקאפ.
את העונה סיימה הפועל ירושלים בזכייה באליפות המדינה, תוך שג'רלס הצטיין וקלע 21 נקודות, להן הוסיף 5 אסיסטים.
ב-20 באוקטובר 2017 ג'רלס שוחרר מהפועל ירושלים, בעקבות ריב עם המאמן, וחתם כעבור שלושה שבועות באולימפיה מילאנו.
קרטיס סקפרוטי הוא קצין לשעבר בדרגת גנרל ששירת עד לשנת 2019 כמפקד פיקוד אירופה של ארצות הברית ומפקד כוחות נאט"ו.
סקפרוטי, בנם של בטי ומייקל, נולד בלוגן שבאוהיו.
אביו שירת בצבא במהלך מלחמת העולם השנייה, השתחרר והתגייס מחדש למשמר הלאומי.
ב-1978 סיים סקפרוטי לימודים באקדמיה הצבאית של ארצות הברית, הוא בוגר קורס קציני חי"ר וקורס קציני חי"ר מתקדם, בוגר המכללה לפיקוד ומטה ובוגר מכללת המלחמה של הצבא.
הוא בעל תואר שני במנהל חינוך מאוניברסיטת קרוליינה הדרומית.
לאחר ווסט פוינט הוצב כמפקד מחלקה בגדוד השלישי של הרגימנט המוטס ה-325 בדיוויזיה המוטסת ה-82 של צבא ארצות הברית.
שימש כקצין מבצעים בגדוד הראשון של רגימנט 87 בדיוויזיה ההררית העשירית ופיקד על הגדוד השלישי ברגימנט המוטס ה-325, בתחילת תפקידו כמפקד הגדוד, נקראה היחידה לסייע באבטחת פעולת הארגוניים הבינלאומיים שפעלו למען הפליטים מזאיר ורואנדה בעקבות רצח העם ברואנדה.
במהלך מלחמת בוסניה השתתפה יחידתו כחלק מכוח האכיפה הרב-לאומי, היחידה הוטסה והוצבה במשימת אבטחת העיר טוזלה והפרדה בין הצדדים היריבים.
בהמשך שירותו פיקד על הרגימנט השני בדיוויזיה המוטסת ה-82. בשנים 2004–2006 שימש מפקד הצוערים באקדמיה הצבאית של ארצות הברית.
ב-2008 מונה למפקד הדיוויזיה המוטסת ה-82, במהלך תפקידו השתתפה היחידה במלחמת אפגניסטן.
ב-2010 מונה למפקד קורפוס I, במקביל שימש מפקד כוח הסיוע הביטחוני הבינלאומי של נאט"ו וכן שימש סגן מפקד הכוחות האמריקאים באפגניסטן.
ב-2012 מונה למנהל המטות המשולבים.
ב-2013 מונה למפקד פיקוד כוחות ארצות הברית בקוריאה, מפקד הכוח המשולב ארצות הברית-קוריאה הדרומית ומפקד כוחות האו"ם בקוריאה הדרומית.
באפריל 2016 מונה למפקד פיקוד אירופה של ארצות הברית ובמקביל מכהן כמפקד כוחות נאט"ו.
הוא שירת בתפקיד עד מאי 2019.
לאחר פרישתו הצטרף לחברת הייעוץ של ויליאם כהן "קבוצת כהן".
כמו כן הוא חבר בצוות ההנהלה של צוות החשיבה המועצה האטלנטית.
סקפרוטי נשוי לסינדי ואב לבן ובת.
קרטל הסמים של מדיין היה ארגון פשע קולומביאני שעסק בייצור והפצה של קוקאין מסוף שנות השבעים ועד לאמצע שנות התשעים.
בשיא פעילותו בשנות השמונים שלט הארגון על קרוב ל 80% מצריכת הקוקאין בארצות הברית ועל למעלה מ-50% מהצריכה העולמית וגרף רווח יומי המוערך בלמעלה מ-60 מיליון דולר (למעלה מ-20 מיליארד דולר ברווח שנתי) - מה שהופך אותו לארגון הפשע הרווחי ביותר אי פעם.
הארגון הוקם ופעל בעיר מדיין (Medellin) בצפון מערב קולומביה על ידי ברוני סמים מקומיים שכונו "נרקוס" (Narcos) אשר עמדו בראש ארגוני סמים עצמאיים ושילבו את פעילותם כדי להשיג שליטה מוחלטת ומחיר מקסימלי בשוק הקוקאין.
כדי להשיג שליטה זו פעל הקרטל באכזריות ואלימות יוצאת דופן וחסרת הבחנה מול ארגונים מתחרים ומול הרשויות תוך ביצוע מעשי רצח ופיגועים המוניים שזכו לכינוי "נרקו-טרור" וגרמו למותם של למעלה ממאה אלף איש ביניהם שופטים, פוליטיקאים (כולל מועמדים לנשיאות), שוטרים רבים ואזרחים חפים מפשע.
בשנים אלו הפכה מדיין לעיר האלימה ביותר בעולם וכונתה "בירת הרצח של העולם" כאשר מדי יום נרצחים בה עשרות אנשים כדבר שבשגרה, ונשלטה בפועל על ידי כנופיות הקרטל.
השותף הבולט והדומיננטי אשר נחשב גם למנהיג הקרטל ול"מנוע" מאחורי צמיחתו חסרת התקדים היה פבלו אסקובר.
בשיאו נחשב אסקובר לאיש השביעי בעושרו בעולם עם הון (נזיל) המוערך בכ-30 מיליארד דולר, מה שהופך אותו לפושע העשיר ביותר אי פעם.
בתחילת שנות התשעים החלו הרשויות בקולומביה תוך תמיכה ומעורבות משמעותית של ארצות הברית שראתה בקרטל סכנה לביטחונה הלאומי - להפעיל לחץ על בכירי הקרטל, כאשר חלקם חוסלו, נעצרו או הוסגרו לארצות הברית.
בשנת 1991 הגיע אסקובר להסכם עם ממשלת קולומביה כי ירצה עונש מאסר בן 5 שנים על סחר בסמים בכלא פרטי שתוכנן ונבנה רק עבורו, ובתמורה יימחקו לו שאר העבירות ותבוטל בחקיקה הסגרת סוחרי סמים לארצות הברית.
ממשלת קולומביה העדיפה את ההסכם המשפיל (מבחינתה) בתמורה לשקט יחסי מפעולות הרצח והטרור ואסקובר מצידו המשיך לנהל את פעילות הקרטל מהכלא ללא סכנת הסגרה.
בשנת 1992 נמלט אסקובר מהכלא לאחר שרצח שם שניים משותפיו והממשלה החלה לנהל אחריו מצוד על ידי יחידת עילית של משטרת קולומביה בשם יחידת החיפוש - Search Bloc - שפעלה בגיבוי מודיעיני וטכנולוגי אמריקני.
במקביל החלה נגד הקרטל גם התקוממות אלימה של ארגוני פשע מתחרים ואויבים אחרים של אסקובר ש"הריחו" את נפילתו הקרובה ופעלו כדי להאיץ אותה על ידי חיסול שיטתי של מעגלי המקורבים אליו.
בדצמבר 1993 אותר אסקובר בשכונה במדיין וחוסל על ידי יחידת החיפוש.
לאחר מותו קרס הקרטל ושוק הקוקאין בקולומביה עבר לשליטתם של הקרטל המתחרה בעיר קאלי בדרום המדינה ושל מחתרת הגרילה המרקסיסטית FARC שמימנה את פעולות הטרור שלה על ידי סחר בסמים.
סדרת הדרמה האמריקאית נרקוס של נטפליקס מתארת את עלייתו ונפילתו של הקרטל תוך מעקב אחר סיפור חייו של אסקובר המשולב בסיפורם (האמיתי) של שני סוכני הרשות האמריקאית לאכיפה בסמים (DEA) המסייעים ליחידת החיפוש של משטרת קולומביה לאתר אותו.
הספר סכנה ברורה ומיידית של טום קלנסי והסרט שהופק על פיו מתארים בעלילה בדיונית אך מבוססת חלקית על עובדות ודמויות אמיתיות - את המעורבות האמריקאית החשאית של סוכנות הביון המרכזית (CIA) במלחמה בקרטל תוך שיתופי פעולה בלתי חוקיים לכאורה בהם נקטו האמריקאים במטרה להפיל את הקרטל.
שמו של ברון הסמים המתואר בספר הוא "ארנסטו אסקובדו".
הקצין הישראלי יאיר קליין הואשם בשנת 1989 על ידי הרשויות בקולומביה כי אימן ארגונים מיליטנטים קיצוניים וכן "יחידות חיסול" של ארגוני סמים ביניהם כאלה הקשורים לקרטל מדיין.
קליין נעצר ברוסיה אך כפר בהאשמות ולמרות צו הסגרה לא הוסגר לבסוף לקולומביה, חזר לארץ ועונש המאסר נגדו פקע עקב התיישנות.
קרטיס דווייט וילבור היה עורך דין אמריקאי, שופט בבית המשפט של קליפורניה, מזכיר הצי של ארצות הברית, שופט פדרלי ושופט בבית המשפט לערעורים.
קרטיס וילבור נולד בבונסבורו, איווה לדווייט לוק וילבור ועדנה מ.
בהמשך עברה משפחתו לג'יימסטאון שבטריטוריית דקוטה (כיום בדקוטה הצפונית), שם הוא סיים את לימודיו בבית הספר התיכון.
ב-1884 הוא התקבל ללימודים באקדמיה הימית של ארצות הברית וסיים שם את לימודי התואר הראשון ב-1888. זמן קצר לאחר סיום לימודיו הוא ויתר על הצבתו, נוהג מקובל באותה תקופה, ועבר לריברסייד, קליפורניה.
בלילות הוא למד משפטים ובימים לימד מתמטיקה וב-1890 הוא התקבל ללשכת עורכי הדין של קליפורניה.
וילבור התקבל לעבודה במשרד עורכי הדין "ברסון, וילסון ולם" בלוס אנג'לס, שם הוא עבד שמונה שנים.
הוא היה פעיל בפעילות פוליטית במסגרת המפלגה הרפובליקנית וב-1898 היה לנשיא המועדון הרפובליקני של הרובע הרביעי של העיר.
באותה שנה הוא שימש כסגן עוזר התובע המחוזי של מחוז לוס אנג'לס, ג'ון דונל וב-1899 הוא היה הסגן הבכיר במשרד התובע המחוזי, ג'יימס ריבס.
ב-1902 היה וילבור למועמד המפלגה הרפובליקנית למשרת שופט בבית המשפט העליון של המחוז במקומו של לוסיאן שאו שהתמודד על משרת שופט בבית המשפט העליון של קליפורניה.
בנובמבר אותה שנה ניצח וילבור בבחירות והחל לכהן כשופט.
הוא התעניין במיוחד בקידום רווחת הילדים ובבית המשפט העליון של המחוז הוא ישב בראש הרכבי השיפוט של בית המשפט לנוער.
ב-1910 הוא היה המנהל המייסד של האגודה לקידום הנוער.
ב-1912 הוא היה נשיא ליגת הטוהר החברתי שהעבירה הרצאות בנושאי דת לציבור.
ב-1915 הוא סייע לארגן את תנועת הצופים בלוס אנג'לס והיה לנשיא המועצה של התנועה.
הוא גם שימש כנשיא אגודת בתי הספר של יום ראשון בקליפורניה וארגן התכנסויות אוונגליסטיות עבור האוכלוסייה הצעירה.
במהלך תקופת כהונתו בבית המשפט העליון של קליפורניה וילבור כתב ופרסם לראשונה את הסיפורים לילדים הפופולריים שלו, "משפחת הדובים" (Bear Family) שיצאו לאור ב-1905.
בין השנים 1904–1917 לימד וילבור בבית הספר למשפטים של אוניברסיטת דרום קליפורניה, במקביל לשבתו בבית המשפט העליון של המדינה.
ב-19 במרץ 1924 הושבע וילבור כמזכיר הצי של ארצות הברית.
כמינוי הראשון לקבינט של הנשיא קלווין קולידג', הגיע וילבור למשרתו עם מוניטין של אדם אינטליגנטי ובעל "יושרה ללא דופי".
עם זאת, אחד המבקרים כינה את וילבור "מורה טוב של בית ספר של יום ראשון שחפץ להפוך את הצי למקום בטוח לנערים".
ביולי 1925 הוא התלווה לשלוש ספינות קרב במשט לאורך חוף האוקיינוס השקט, שעצר במחוז מארין לפיקניק שנערך במאונט טמלפאיס בהשתתפות 600 פרחי קצונה ויותר ממאה נשות חברה.
באוגוסט 1928 הוא התלווה בשנית לספינות הצי בהפלגה לסן פרנסיסקו בדרכם למשט אימון.
בתום תקופת כהונתו כמזכיר הצי עלה בידיו של וילבור לרשום הצלחה בהגדלת ובהתחדשות הצי וייסוד כוח האוויר של הצי, שיגדל ויהיה מרכיב חשוב במלחמה מול יפן במלחמת העולם השנייה.
ב-1 במרץ 1929, בשעות האחרונות לנשיאותו, מינה הנשיא קולידג' את וילבור לשופט בית המשפט הפדרלי התשיעי לערעורים של ארצות הברית, שמושבו בסן פרנסיסקו, אך הסנאט לא אישר את המינוי.
ב-18 באפריל אותה שנה מינה הנשיא החדש הרברט הובר, את וילבור לתפקיד זה וב-2 במאי אישר הסנאט את המינוי שנכנס לתוקפו באותו היום.
הוא היה חבר בוועדת השופטים הבכירים בין השנים 1931–1944. הוא המשיך לכהן כשופט גם לאחר פרישתו החלקית במאי 1945 עד למותו
ב-9 בנובמבר 1893 הוא נשא לאישה את אלה ט.
היא נפטרה ב-1896. ב-13 בינואר 1898 הוא נישא בשנית לאוליב דוליטל.
הם התגוררו בבית גדול בסן פרנסיסקו שבנייתו הושלמה ב-1904. לאחר פרישתו בילה וילבור את זמנו עם רעייתו ועם שלושת ילדיהם.
ב-שנות ה-30 של המאה ה-20 ייסד אחד מילדיו של וילבור, דר' לאונרד וילבור, בית חולים של המיסיון במחוז שאנשי שבסין.
לאונרד, רעייתו ג'ין ספודלינג ושני ילדיהם רות וליימן, שרדו את תהפוכות המלחמה בסין, אך ביום ראשון של הפסחא, שנת 1940 הוא נפטר מטיפוס הבטן.
לאחר פטירתו ילדה רעייתו את ילדם השלישי, ברוס, ולאחר מכן שבה לסן פרנסיסקו.
אחיו של וילבור, ריי ליימן וילבור, היה מזכיר הפנים של ארצות הברית בממשלו של הרברט הובר ונשיא אוניברסיטת סטנפורד.
קרטיס וילבור נפטר בפאלו אלטו ב-8 בספטמבר 1954. צי ארצות הברית הנציח אותו בקריאת משחתת על שמו שנמצאת בשירות מאז 1994.
קרטיס רואו הבן הוא כדורסלן עבר אמריקאי, אשר שיחק בליגת ה-NBA בין השנים 1971–1979. בעונת נבחר להשתתף במשחק האולסטאר של ה-NBA כשחקן דטרויט פיסטונס, ולאורך 8 עונותיו בליגה רשם ממוצעים כוללים של 11.6 נקודות, 7.2 ריבאונדים ו-1.6 אסיסטים למשחק.
רואו נולד בעיר בסמר שבאלבמה, ובין השנים 1967–1971 למד באוניברסיטת קליפורניה בלוס אנג'לס ("UCLA").
בעונתו הראשונה בקבוצת הכדורסל של האוניברסיטה, 1968/1969, היה אחד משחקניה המובילים בזכייתה בטורניר אליפות המכללות, לצדם של לו אלסינדור וסידני ויקס.
לאורך אותה עונה קלע 12.9 נקודות והוריד 7.9 ריבאונדים בממוצע למשחק, ובסיומה נבחר לחמישיית העונה של מחוז Pac-12, יחד עם אלסינדור.
לקראת עונת 1969/1970 עזב אלסינדור ל-NBA, והצטרף ל-UCLA הרכז הנרי ביבי.
בסיום אותה עונה נבחר רואו לחמישייה השנייה של העונה בליגת המכללות (Second-team All-American).
בדראפט ה-NBA 1971 נבחר רואו בבחירה ה-11, על ידי דטרויט פיסטונס.
בכל 5 עונותיו בדטרויט שימש כשחקן חמישייה קבוע, ולאורך התקופה העמיד ממוצעים של 13.3 נקודות ו-8.0 ריבאונדים למשחק.
בעונת נבחר להשתתף במשחק האולסטאר של ה-NBA בפעם היחידה בקריירה, לאחר שרשם ממוצעים של 16.0 נקודות ו-8.7 ריבאונדים למשחק.
בעונות ו-1976 הוביל את הפיסטונס, יחד עם הרכז דייב בינג והסנטר בוב לניר, לשלב חצי גמר המערב בפלייאוף, אך בשני המקרים הפסידה הקבוצה מול שיקגו בולס וגולדן סטייט ווריורס, בהתאמה.
באוקטובר 1976 הועבר לבוסטון סלטיקס כחלק מטרייד בין 3 קבוצות, במסגרתו פול סיילאס (מבוסטון) נשלח לדנוור נאגטס, ורלף סימפסון (מדנוור) נשלח לפיסטונס.
ב-3 עונותיו בבוסטון קלע 8.0 נקודות והוריד 5.5 ריבאונדים בממוצע למשחק כשחקן ספסל.
בסיום עונת פרש רואו ממשחק, בגיל 29.
קרטיס ג'וליאן ג'ונס הוא כדורגלן אנגלי המשחק בעמדת הקשר בליברפול מהפרמייר ליג ובנבחרת אנגליה.
ג'ונס גדל בליברפול, ובגיל תשע הצטרף לקבוצה העירונית ליברפול.
לאחר הופעת הבכורה שלו בקבוצת המילואים של המועדון בינואר 2018, חתם ג'ונס על חוזהו המקצועי הראשון ב-1 בפברואר 2018. ג'ונס ערך את הופעת הבכורה בקבוצה הבוגרת של המועדון ב-7 בינואר 2019, בגביע ה-FA מול וולברהמפטון וונדררס.
הוא ערך את הופעת הבכורה שלו בפרמייר ליג ב-7 בדצמבר 2019 כשעלה כמחליף נגד בורנמות'.
ב-5 בינואר 2020 פתח ג'ונס בהרכב ליברפול בניצחון 0–1 על אברטון בגביע ה-FA.
ג'ונס כבש את שער הניצחון, השער הראשון שלו במועדון בגיל 18 ו-340 ימים.
הוא הפך לכובש הצעיר ביותר בדרבי של המרסיסייד מאז שרובי פאולר כבש עבור ליברפול בשנת 1994. ב-5 בפברואר 2020, ג'ונס הפך לקפטן הצעיר ביותר אי פעם בליברפול, בגיל 19 וחמישה ימים במשחק הגביע נגד שרוסברי טאון.
ב-4 ביולי 2020 חתם ג'ונס על חוזה ארוך טווח במועדון.
כעבור יום, הוא כבש את שער הליגה הראשון שלו במועדון לאחר שנכנס כמחליף בניצחון 2–0 על אסטון וילה.
בסיום אותה העונה, עונת 2019/2020, זכה עם המועדון באליפות הפרמייר ליג.
ב-21 באוקטובר 2020 ערך ג'ונס הופעת בכורה בליגת האלופות כשפתח בהרכב הקבוצה בניצחון 0–1 על אייאקס.
ב-2 באוקטובר 2020, זומן לראשונה לסגל נבחרת אנגליה עד גיל 21 וערך את הופעת הבכורה שלו בתיקו 3–3 מול אנדורה ב-7 באוקטובר.
ב-13 בנובמבר כבש שער בכורה בניצחון 1–3 על אנדורה.
ב-2023 זכה עם הנבחרת האנגלית עד גיל 21 באליפות אירופה עד גיל 21.
קרטל האבירים הטמפלרים (בספרדית: Los Caballeros Templarios) היה סינדיקט פשע וקרטל סמים מקסיקני בינלאומי שהורכב משרידיו של קרטל הפשע "לה פמיליה מיצ'ואקאן", ובסיסו היה במדינת מיצ'ואקאן המקסיקנית.
לאחר מותו של מנהיג קרטל לה פמיליה מיצ'ואקאן, פרנסיסקו מונטס, ב-9 בדצמבר 2010, התגלעה מחלוקת בין יורשיו של המנהיג.
חוסה דה חסוס מנדז ורגאס השתלט על שרידיו של הארגון הקיים, וקבוצה גדולה המתנגדת אליו פרשה והקימה את קרטל האבירים הטמפלרים.
מנהיגי הקרטל החדש היו סרוונדו גומז מרטינז (המכונה "לה טוטה" - המורה), דיוניסיו לויה פלנקרטה, אנריקה פלנקרטה סוליס והאחים פרד ופרנק מונטס.
שני הקרטלים החלו באופן מיידי להיאבק על השליטה במיצ'ואקאן, וקרטל האבירים הטמפלרים מיהר להשתלט גם על המדינות גררו, מורלוס ומדינת מקסיקו.
יחד עם קרטל המפרץ וקרטל סינלואה הקימו אנשי קרטל האבירים הטמפלרים כנופיה צבאית חמושה היטב שנקראה "ההתנגדות".
אנשי הכנופיה פעלו בעיקר נגד קרטל לוס סטאס, שניסה למלא את החלל שהותיר קרטל לה פמיליה מיצ'ואקאן ופלש לחלקים מהמדינות חליסקו ומיצ'ואקאן.
לאחר מכן לחם הקרטל גם בקרטל הדור החדש של חליסקו ובמיליציות האזרחיות החמושות ששמו להן למטרה לנקות את מקסיקו משלטון הקרטלים.
ב-17 בפברואר 2015, נעצר סרוונדו "לה טוטה" גומז, מנהיג האבירים הטמפלרים, על ידי המשטרה הפדרלית המקסיקנית.
מספר מקורביו נעצרו אף הם, ונכסים רבים של הקרטל נתפסו על ידי ממשלת מקסיקו והוקפאו.
ב-23 במרץ 2013 ביקר האפיפיור לשעבר בנדיקטוס השישה עשר במדינת גואנחואטו.
קודם לביקור, ב-17 במרץ 2013, נתלו שלטים על גבי גשרים בלאון, סן מיגל דה איינדה, איראפואטו, סלמנקה, יוריריה, מורוליאון ואוריאנגאטו, בהם התחייב לכאורה קרטל האבירים הטמפלרים שלא לנקוט בשום מעשה אלים בעת הימצאותו של האפיפיור באזור.
בשלטים נכתב: "קרטל האבירים הטמפלרים לא ישתתף בשום מעשה מלחמתי, איננו רוצחים.
באותו אזור פורסמו גם כרזות עם תוכן דומה, כשעליהן חתומים לכאורה חברי קרטל הדור החדש של חליסקו, יריביהם המרכזיים של חברי קרטל האבירים הטמפלרים.
הקרטל הוכה קשות בעת מעצרו של סרוונדו "לה טוטה" גומז בפברואר 2015, אך המשיך להתקיים עד ספטמבר 2017, אז נהרגו שני מנהיגיו על ידי שרידי קרטל לה פמיליה מיצ'ואקאן, כשהיו בדרכם לחתום על הסכם שלום עם קרטל הדור החדש של חליסקו.
עם הריגתם, השתלטו קרטל הדור החדש של חליסקו, קרטל לוס ויאגראס וקרטל דל אבואלו על שטחי הקרטל המתפרק.
במאי 2020 השתלבו שרידי הקרטל בקרטלים הגדולים ששלטו באזור.
הקרטל נוסד והתנהג על פי קוד אתי קפדני, אותו פיתח מנהיגם, סרוונדו "לה טוטה" גומז.
הקוד נכתב בספרון, שכריכתו עטורה באבירים רכובים על סוסים האוחזים ברומחים ובצלבים.
הספרון בן 22 העמודים, שנמסר לכל חבר קרטל ואף פורסם בציבור, נקרא "קוד האבירים הטמפלרים של מיצ'ואקאן" ומכיל את החוקים והתקנות של הכנופיה.
הכנופיה ביססה את חוקיה על חוקי האבירים הטמפלרים המקוריים.
חבריה היו נשבעים לעזור לעניים וחסרי אונים, להילחם בחומריות, לכבד נשים וילדים, לא להרוג בשביל כסף ולא להשתמש בסמים, כשלעיתים מנהיגי הקרטל אף היו עורכים בדיקת סמים לכל חבריו.
הפרת הקוד האתי עלולה לגרור עונש מוות.
קרטל הלחם הוא פרשה שבמסגרתה הגישה רשות ההגבלים העסקיים כתבי אישום נגד המאפיות הגדולות בישראל ומנהליהן (19 נאשמים), באשמת יצירת הסדר כובל של חלוקת השוק ותיאום מחירים בתחום הלחם האחיד והחלות הנתונים לפיקוח מחירים.
לחם אחיד (כהה) פרוס וארוז כיכר 750 גרם וחלה או מאפה שמרים כיכר 500 גרם שלם הם מאפים שנקבע להם מחיר מרבי לפי חוק פיקוח על מחירי מצרכים ושירותים, התשנ"ו-1996, והם היוו את עיקר המכירות של מוצרי הלחם שבפיקוח לפי חוק זה.
למן המחצית הראשונה של חודש פברואר 2010 או מועד סמוך לכך, עד לסוף חודש מאי 2010, היו כלל הנאשמים צדדים להסדר לפיו המאפיות יפעלו להעלאת המחירים בהם נמכרים לצרכן לחמים מסוג לחם אחיד פרוס וחלה, במקומות בהם נמכרות לצרכן שלוש כיכרות בעשרה ש"ח או במחיר זול מזה.
בהמשך לכך הגיעו המאפיות להסדר לפיו יימנעו מתחרות על אספקת מוצריהן או על הגדלת הכמות המסופקת על ידן, ללקוחות שבאותו מועד אחת המאפיות האחרות סיפקה להם מוצרים.
בהתאם להסדרים אלה נמנעו המאפיות, ככלל, מתחרות על לקוחות קיימים, ופעלו להעלאת המחירים בהם נמכרים לצרכן לחמים מסוג לחם אחיד פרוס וחלה, ואף הצליחו להביא לעליית מחירים לצרכן בחלק מנקודות המכירה.
לצורך גיבוש ההסדר האמור, יישומו ויישוב מחלוקות שהתעוררו אגב יישום ההסדר ברחבי הארץ, קיימו הצדדים להסדר ונציגים נוספים של המאפיות מגעים שונים, ובכלל זה שיחות טלפון ופגישות משותפות בהרכבי משתתפים שונים.
החקירה בפרשה הפכה לגלויה ב-24 במאי 2010, כאשר חוקרי רשות ההגבלים העסקיים פשטו על אתרי המאפיות החשודות.
ב-29 באוגוסט 2012 הוגש כתב אישום נגד הנאשמים בפרשה.
יהודה שניידמן, מנכ"ל מאפיית ברמן, וישעיהו דוידוביץ', מנכ"ל מאפיית דוידוביץ', הודו בעריכת הסדר כובל, אך טענו שאין זה הסדר כובל בנסיבות מחמירות, כהגדרתו בחוק וכפי שנטען בכתב האישום.
בית המשפט המחוזי בירושלים הרשיע אותם בעריכת הסדר כובל בנסיבות מחמירות, וגזר עליהם שנת מאסר בפועל, שישה חודשי מאסר על תנאי, פסילה מכהונה כדירקטור בחברות ציבוריות במשך חמש שנים, וקנסות בגובה 200 אלף ש"ח (על שניידמן) ו-300 אלף ש"ח (על דוידוביץ').
על מאפיית ברמן הוטל קנס בגובה 1.4 מיליון ש"ח; על מאפיית אנג'ל - 1.4 מיליון ש"ח; על מאפיית דוידוביץ' – 700 אלף ש"ח; על מאפיית אלומות – 400 אלף ש"ח.
על מרק קינן, מנהל השיווק של מאפיית דוידוביץ', נגזרו 6 חודשי עבודות שירות וקנס בסך 100 אלף ש"ח.
שניידמן ודוידוביץ' ערערו לבית המשפט העליון על הכרעת הדין וגזר הדין, והמדינה ערערה על גזר הדין.
בית המשפט דחה את הערעור על הכרעת הדין ואת ערעור המדינה על גזר הדין, וקיבל את ערעורם של שניידמן ודוידוביץ' על גזר הדין, והקטין את עונש המאסר בפועל בעניינם לשישה חודשים, מתוכם שלושה חודשים לריצוי בכלא ושלושה חודשים לריצוי בעבודות שירות.
שאר רכיבי העונש נותרו בעינם.
ירון אנג'ל, מנכ"ל מאפיית אנג'ל ודירקטור בה, הורשע על פי הודאתו בהסדר טיעון ונגזרו עליו חמישה חודשי מאסר בפועל, שישה חודשי מאסר על תנאי, פסילה מכהונה כדירקטור בחברה ציבורית במשך חמש שנים וקנס בסך 300 אלף ש"ח.
משה מרקוביץ', מנהל המכירות של מאפיית אורנים, נדון לארבעה וחצי חודשים של עבודות שירות, קנס בסך 60,000 ש"ח ושישה חודשי מאסר על תנאי.
על מאפיית דגנית עין בר הוטל קנס של 700,000 ש"ח.
על רחמים יצחק חיים סגן, מנהל הפצה של מאפיית ברמן, נגזרו שישה חודשי עבודות שירות, 12 חודשי מאסר על תנאי וקנס בסך 50,000 ש"ח.
קרטססיגט (בהונגרית: Kertészsziget) הוא כפר בנפת סגהאלום שבמחוז בקש בדרום מזרח הונגריה.
כמו יישובים רבים באירופה גם מספר התושבים בקרטססיגט נמצא בירידה.
האזור היה מוקף בביצות עד לניקוז מי האזור והפיכת האדמות לראויות לחקלאות.
הכפר היה מיושב לסירוגין עוד לפני המאה ה-18, ושמו של הכפר הוזכר במסמכים משנת 1711. בשנת 1952 הפך הכפר לעצמאי לחלוטין.
קרטלס (שם מדעי: Cartelles) הוא סוג של קוף קדום ממשפחת קופי העכביש, אשר התקיים באמריקה הדרומית של הפליסטוקן כשהוא חי לפני 15 אלף שנה מזמננו, מעט לפני ההולוקן.
המאובנים של הסוג התגלו ב-1992 במערה "Toca da Boa Vista" שבבאהיה בצפון-מזרח ברזיל, לצידם של פרימטים נוספים כמו הפרוטופיתקוס והקאיפורה.
הוא תואר למדע ב-2013 בידי החוקרים Halenar ו-Rosenberger כששמו ניתן להוקרת החוקר קאסטור קרטל (Cástor Cartelle), אשר חשף את מאובניו.
קוף זה הגיע למשקל של 24 ק"ג, מה שהופך אותו לאחד מהגדולים שבקופי העולם החדש לצד הפרוטופיתקוס.
מבנה השלד שלו מרמז שבניגוד לקרוביו דווקא התקיים רוב זמנו על הקרקע, אך עדיין ידע לטפס על עצים כדי להימלט מטורפים.
מבנה השלד המאובן של הקוף דמה מעט לזה של קופי עכביש או המורוקי אך מחקרים על מבנה הגולגולת שלו מרמזת על קרבתו לקופי שאגן וייתכן שהיה אוכל עלים קולני כמוהו, אם כי כבד יותר.
קרטיס מלדון היה צמד מוזיקת פולק מאנגליה, שהוקם על ידי דייב קרטיס וקלייב מלדון (נולד בשם קלייב סקינר).
הם החלו לעבוד יחד לראשונה בלהקת Bodast בשנת 1968, אשר כללה גם את סטיב האו (יס, אסיה ו-GTR) על הגיטרה ובובי וודמן קלארק על התופים.
הם הקליטו אלבום אחד שהופק על ידי קית' וסט שאיתו עבד האו בלהקה הפסיכדלית הבריטית Tomorrow (הידועה בזכות הלהיט שלה "My White Bicycle"), אבל הוא לא יצא לאור עד שיצא בצורה חלקית ב-1982 בתור The Lost Bodast Tapes.
מהדורה מחודשת מלאה הכוללת את המיקסים המקוריים מ-1969 יצאה בשם Spectral Nether Street בהוצאת חברת התקליטים RPM בשנות ה-90.
על אף שהם לא היו פעילים בהופעות חיות, הם בילו את מרבית זמנם בכתיבה ובחזרות, כמו גם השתתפו במופע בשם "נשף הפופ" ב-1968.
קרטיס מלדון היו חתומים בפרפל רקורדס, חברת התקליטים שהוקמה על ידי דיפ פרפל.
החיבור שלהם לדיפ פרפל בא מתוך מעורבות קצרת מועד של דייב קרטיס עם גלגול מוקדם של הלהקה הידועה בשם ראונד-אבאוט שבה קרטיס היה הסולן (ובובי וודמן קלארק היה המתופף).
לא פורסמו הקלטות של ההרכב הזה.
דייב קרטיס (בשם "דייב קרטיס והרעידות") הקליט כמה סינגלים באמצע שנות ה-60 עבור חברות תקליטים שונות.
התקליט הראשון שלהם כלל את סטיב האו על הגיטרה, טוני אשטון , ומוזיקאים ממייטי בייבי , כולל רוג'ר פאוול.
אלבום זה כולל את השיר "Sepheryn", שמדונה ביחד עם ויליאם אורביט דגמו ללהיט הבין-לאומי "Ray of Light", הלקוח מאלבומה של הזמרת, Ray of Light.
בעקבות לקיחת הדגימה, התווספו שמם של קלייב מלדון ודייב קרטיס לקרדיטים בתור כותביו הרשמיים של השיר.
קרטיס מלדון קיימו מספר סיבובי הופעות לאחר יציאת האלבום הזה.
הם השתתפו בהופעות עם בדפינגר בארצות הברית וקיימו מופע בלינקולן סנטר.
אלבומם השני יצא בשם Maldoon כאשר קרטיס ביקש להסיר את שמו מהפרויקט, ושזה יהיה אלבום סולו של קלייב מלדון.
הוא יצא גם בהוצאת חברת התקליטים פרפל, והפעם הופץ על ידי האחים וורנר.
לאחר האלבום הזה, קלייב מלדון המשיך לנסות להתבסס בעולם המוזיקה, אך נתקל בשורה של בעיות ניהול וחוזים.
הוא נפטר בשנת 1978 מסיבוכים של תרופות מרשם.
קרטיס בראון הוא טייס קרב ואסטרונאוט לשעבר בתוכנית מעבורות החלל של נאס"א.
קרטיס בראון נולד בעיירה בקרולינה הצפונית.
בשנת 1978 הוא סיים לימודי תואר ראשון בהנדסת חשמל באקדמיית חיל האוויר של ארצות הברית.
באותה שנה הוא סיים קורס טיס והחל לשרת כטייס של מטוס מדגם "A-10 ת'נדרבולט II".
ביוני 1986 לאחר סיום קורס בבסיס חיל האוויר אדוארדס הוא קיבל הסמכה של טייס ניסוי.
בראון הוצב בבסיס החיל בפלורידה והיה טייס ניסוי של "ג'נרל דיינמיקס F-16 פייטינג פלקון".
בסך הכול הוא עשה 6,000 שעות טיסה.
בשנת 1987 בראון נבחר ליחידת האסטרונאוטים של נאס"א.
בשנת 1992 הוא השתתף במשימת STS-47 כמומחה משימה של מעבורת החלל אנדוור (רוברט גיבסון היה מפקד צוות).
במשימת STS-66 בשנת 1994 (דונלד מקמונגל היה מפקד צוות) הוא היה טייס צוות של מעבורת החלל אטלנטיס.
בשנת 1996 בראון היה טייס צוות של STS-77 במעבורת החלל אנדוור (ג'ון קספר היה מפקד צוות).
במהלך המשימה הצוות ביצע ניסויים שונים במודול "Spacehub 4", החל להפעיל אנטנה חדשה מסוג IAE ובדק מערכת ניווט חדשה.
באוגוסט 1997 בראון טס לחלל בפעם הרביעית כמפקד צוות של STS-85 על מעבורת החלל דיסקברי.
באוקטובר 1998 בראון טס לחלל בפעם החמישית כמפקד צוות של STS-95 על מעבורת החלל דיסקברי.
צוות פעל לפי תוכנית תחזוקה של טלסקופ החלל האבל ושחרר לוויין מדגם Spartan.
בדצמבר 1999 בראון טס לחלל בפעם השישית כמפקד צוות של STS-103 על מעבורת החלל דיסקברי.
צוות פעל לפי תוכנית תחזוקה של טלסקופ החלל האבל.
בשנת 2000 בראון פרש מנאס"א.
הוא השתלב בחברת אמריקן איירליינס כטייס.
קרטיס אנטוני טילט הוא כדורגלן ג'מייקני-אנגלי המשחק בעמדת הבלם בקבוצת סלפורד סיטי מהפוטבול ליג השנייה ובנבחרת ג'מייקה.
טילט שיחק במועדונים גורנל את'לטיק, טיפטון טאון, היילסאואן טאון, הדנספורד טאון, טלפורד יונייטד, רקסהאם, פורסט גרין רוברס, בלקפול ורות'רהאם יונייטד.
החל משנת 2020 משחק טילט בוויגאן את'לטיק, עמה העפיל בתום עונת לפוטבול ליג צ'מפיונשיפ, תחילה במספר השאלות, והחל מעונת בחוזה קבוע.
ביולי 2023 חתם טילט בסלפורד סיטי מהפוטבול ליג השנייה.
ב-25 במרץ 2021 ערך טילט את הופעת הבכורה שלו בנבחרת ג'מייקה, בהפסד 4-1 לנבחרת ארצות הברית במשחק ידידות.
קרטיס מרשל הוא אתלט אוסטרלי, פעמיים ברציפות זוכה במדליית ארד באליפות עולם (בודפשט 2023, טוקיו 2025) ופעמיים ברציפות אלוף חבר העמים הבריטי (גולד קוסט 2018 וברמינגהאם 2022) בקפיצה במוט.
באליפות העולם עד גיל 20 שנערכה ביולי בבידגושץ' שבפולין זכה במדליית כסף בקפיצה במוט בתוצאה של 5.55 מטר.
באולימפיאדת ריו דה ז'ניירו שנערכה באוגוסט סיים במקום 15 בקפיצה במוט בתוצאה של 5.60 מטר.
באליפות העולם שנערכה באוגוסט בלונדון שבממלכה המאוחדת סיים במקום שביעי בקפיצה במוט בתוצאה של 5.65 מטר.
באליפות העולם באולם שנערכה במרץ בברמינגהאם שבממלכה המאוחדת סיים במקום רביעי בקפיצה במוט בשיא אישי חדש של 5.80 מטר.
במשחקי חבר העמים הבריטי שנערכו באפריל בגולד קוסט שבאוסטרליה זכה במדליית זהב בקפיצה במוט בתוצאה של 5.70 מטר.
באולימפיאדת טוקיו שנערכה ביולי-אוגוסט סיים במקום 14 בקפיצה במוט לאחר שלא הצליח לקבוע תוצאה בגמר.
באליפות העולם באולם שנערכה במרץ בבלגרד שבסרביה סיים במקום שביעי בקפיצה במוט בתוצאה של 5.75 מטר.
באליפות העולם שנערכה ביולי ביוג'ין שבאורגון, ארצות הברית, סיים במקום 24 בקפיצה במוט בתוצאה של 5.50 מטר.
אלוף חבר העמים הבריטי בפעם השנייה ברציפות
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בקפיצה במוט בתוצאה של 5.70 מטר.
באליפות העולם שנערכה באוגוסט בבודפשט שבהונגריה זכה במדליית ארד בקפיצה במוט בתוצאה של 5.95 מטר, יחד עם כריסטופר נילסן מארצות הברית, ואחרי ארמנד דופלנטיס משוודיה (6.10 מטר) וארנסט ג'ון אוביינה מהפיליפינים (6.00 מטר).
באליפות העולם באולם שנערכה במרץ בגלאזגו שבממלכה המאוחדת סיים במקום חמישי בתוצאה של 5.75 מטר.
קרטל סמים הוא קונסורציום בלתי חוקי של ארגונים עצמאיים שנוצר כדי להגביל תחרות ולשלוט בייצור והפצת סמים בלתי חוקיים.
קרטלי הסמים מאופיינים בארגון יעיל, מימון טוב, ופעלתנות חסרת רחמים.
מאז שנות ה-80, הם שולטים בסחר הבינלאומי בסמים.
ארצות הברית החלה להילחם בקרטלים תחת ממשל הנשיא ריצ'רד ניקסון.
לאחר ניצחונו בבחירות לנשיאות ב-1968, הכריז ניקסון כי התמכרות לסמים היא "האויב הציבורי מספר אחד".
המאמצים לעצור את זרימת הסמים הבלתי חוקיים לארצות הברית - שהייתה היעד העיקרי לרוב הסמים - התמקדו יותר ויותר בצמצום הייצור הזר של מריחואנה והרואין.
עם זאת, בשנות ה-70, הביקוש ההולך וגובר לקוקאין בארצות הברית הוביל ליצירת הקרטלים הראשונים.
מבנה בסיסי של קרטל סמים
קרטל סמים הוא ארגון מסודר היטב הכולל מגוון תפקידים ודרגות, אשר כל אחד מהם ממלא תפקיד חשוב בהצלחת הארגון.
המבנה הבסיסי של קרטל סמים כולל את הדרגות הבאות:
הסיירים נחשבים ל"עיניים והאוזניים" של הרחובות והם נמצאים בדרגה הנמוכה ביותר בקרטל הסמים.
הם אחראים על איסוף מודיעין, כולל דיווח על פעילויות המשטרה, הצבא וקבוצות יריבות.
תפקידם הוא לוודא שהקרטל מעודכן בכל הנעשה בשטח כדי להגן על האינטרסים שלו.
אלו לרוב בעלי תחלופה גבוהה לאור היותם בשטח וסכנת חשיפה, זיהוי, גילוי ומעקב על ידי גורמי אכיפת החוק.
הקבוצה המזוינת בתוך קרטל הסמים.
מקור המילה מהתרגום הלטיני ל"סיקריים") אחראים לביצוע רציחות, חטיפות, גניבות וסחיטות, כמו גם על הפעלת מנגנוני הגנה על הטריטוריה שלהם מפני קבוצות יריבות והצבא.
הם מהווים את הכוח הצבאי של הקרטל ומשמשים גם כאנשי אבטחה.
הסגנים ממלאים את התפקיד השני בחשיבותו בארגון קרטל הסמים.
ברוני הסמים הם בעלי הדרגה הגבוהה ביותר בכל קרטל סמים.
הם אחראים על פיקוח על כל תעשיית הפורמו במדינה.
קרטל מדיין הקרטל הגדול הראשון בקולומביה החל באמצע שנות ה-70 כאשר מבריחי מריחואנה קולומביאניים התחילו להבריח כמויות קטנות של קוקאין לארצות הברית.
עם גידול הסחר, קבוצה מגוונת של יזמים החלה לקחת חלק, כולל אנשים מכובדים עם רקע ברעיית בקר וסוסים ועד לפושעים קטנים.
הביקוש הגובר לקוקאין הוביל להרחבת הסחר מעבר לכמויות קטנות שהוסתרו במזוודות.
הקרטל רכש מטוסים פרטיים להעברת הסחורה שלו, בנה מעבדות סמים מתקדמות ואף רכש אי קטן בקריביים לתדלוק המטוסים שלו.
אלימות, בעיות בארגון ותחרות מצד קרטל קאלי המתהווה (שמרכזו בקאלי, קולומביה) פירקו את קרטל מדיין בסוף שנות ה-80 ובתחילת שנות ה-90. פבלו אסקובר, מנהיג קרטל מדיין, הפך לאחד האנשים המבוקשים ביותר בעולם ונאלץ להסתתר.
ב-1993 הוא נהרג במהלך קרב יריות עם כוח משטרתי מיוחד מקולומביה, מה שהוביל לעליית קרטל קאלי.
קרטל קאלי הצטיין בסגנון מתוחכם ועדין יותר מאשר קרטל מדיין.
חברי קרטל קאלי השקיעו במהירות את רווחי הסמים שלהם בעסקים חוקיים.
הם חתרו תחת קרטל מדיין כאשר האחרון הפך בלתי פופולרי ואלים.
קרטל קאלי אף סייע למשטרה הקולומביאנית והמנהל לאכיפת הסמים של ארצות הברית (DEA) לעקוב אחרי אסקובר.
בשנות ה-90 נעצרו מנהיגי קרטל קאלי ובתחילת העשור הבא הארגון התפרק במידה רבה.
בעוד קרטלים אחרים בקולומביה מילאו את החלל, עוצמתם לא השתוותה לזו של קודמיהם.
בשנות ה-60 ותחילת שנות ה-70, מקסיקו הייתה ידועה בעיקר כספקית מריחואנה.
עם זאת, כאשר המאמצים של ארצות הברית בקולומביה האטו את זרימת הסמים מדרום אמריקה, מקסיקו הפכה למקור לקוקאין.
קרטל טיחואנה - שנוצר על ידי בני משפחת ארליאנו פליקס, בעיקר האחים רמון ובנחמין - נוסד בסוף שנות ה-80 והפך לאחד מהקרטלים החזקים ביותר במקסיקו, האחראי להברחת מאות מיליוני דולרים של קוקאין, הרואין ומתאמפטמין לארצות הברית.
המאבק של הרשויות כנגד קרטלי הסמים, וכן המאבק בין קרטלי הסמים עצמם, הסלים בשנות ה-2000 לכדי מלחמה של ממש.
קבוצות פשע מאורגן באסיה, אפריקה, איטליה וברית המועצות לשעבר נקשרו גם הן למכירת וייצור סמים בלתי חוקיים.
מבריחי סמים ישראלים, רוסים ומערב אירופיים אחראים בעיקר למכירה והפצה של אקסטזי.
קבוצות פשע בדרום-מזרח ודרום-מערב אסיה משתמשות בעיר ניו יורק כמרכז להעברת הרואין לארצות הברית.
מכירת והפצת מריחואנה מדרום-מזרח אסיה מוגבלת בדרך כלל לחוף המערבי, אך מריחואנה גם נכנסת לארצות הברית מקנדה.
סיום המלחמה הקרה והתמקדות חדשה בטרור שינו את המינוח של המלחמה בסמים.
הארגון הנרקו-טרוריסטי הופיע כאיום חדש, מוגדר כקבוצה מאורגנת שמשתתפת בסחר בסמים למימון פעילויות טרור פוליטיות.
ה-DEA טען שאפגניסטן תחת שלטון הטליבאן הייתה דוגמה בולטת למדינה שמומנה על ידי ייצור בלתי חוקי של אופיום.
עם זאת, מומחים אזוריים טענו כי ייצור האופיום נמחק כמעט לחלוטין על ידי השלטון האסלאמי הקפדני של הטליבאן.
לאחר הפלישה האמריקאית בסוף 2001 והפלת שלטון הטליבאן, ייצור האופיום באפגניסטן עלה בהתמדה.
מנהיגי קרטלי הסמים הוגדרו רטרואקטיבית על ידי ה-DEA כנרקו-טרוריסטים.
לדוגמה פבלו אסקובר מקרטל מדיין מתואר כמי שביצע "פעולות טרור", כגון פיצוץ טיסה 203 של אוויאנקה.
הוא היה גם אחראי להתנקשויות בפוליטיקאים, מועמדים לנשיאות, שוטרים, עיתונאים ושופטי בית המשפט העליון של קולומביה.
קבוצות שהוגדרו לעיתים כארגוני טרור, כגון הנתיב הזוהר בפרו, המפלגה הקומוניסטית של הפועלים בכורדיסטן, FARC בקולומביה ו-ETA בספרד, תוארו לאחר מכן גם במונחים של מעורבותן בנרקו-טרוריזם.
רבות מקבוצות אלה התחילו כארגונים מרקסיסטים סוציאליסטיים והוגדרו ככאלה עד להתפרקות ברית המועצות ב-1991. במזרח התיכון ניתן לכלול בקטגוריה זו גם ארגונים אסלאמיסטיים כמו חזבאללה, חמאס, הטליבן ומשמרות המהפכה האיסלאמית, שחלק ניכר מהמימון שלהם מגיע מסחר בסמים.
במצב זה, המלחמה הקרה, המלחמה בסמים והמלחמה בטרור התמזגו בצורה בלתי ניתנת להפרדה.
קרטל הדור החדש של חליסקו (בספרדית: Cártel de Jalisco Nueva Generación, "קרטל דה חליסקו נואבה חנרסיון") או בראשי תיבות CJNG, הוא סינדיקט פשע מקסיקני שבסיסו בחליסקו ובראשו עומד נמסיו אוסגרה סרוונטס המכונה "אל מנצ'ו".
הקרטל ידוע בשימוש באלימות קיצונית על מנת לקדם את יחסי הציבור שלו.
אף על פי שהקרטל עוסק בפעילויות פליליות אחרות, מפיק הארגון את רוב רווחיו מסחר בסמים (בעיקר קוקאין ומתאמפטמין).
הקרטל ידוע באכזריותו ובנטייתו לקניבליזם, ונצפו תיעודים בהם נראים חברי הקרטל מעודדים "חיילים" חדשים לאכול את גופות יריביהם כחלק מההכשרה שלהם.
כמו כן, ידוע הקרטל בגישתו לאמצעי לחימה מתקדמים וביניהם כטב"מים ומטולי נ"ט כדי לתקוף את אויביהם.
קרטל CJNG החל את דרכו ב-2009 תחת השם "לוס מאטה סטאס" (Los Mata Zetas) כאחד הפיצולים של קרטל מילניו שהיה חלק מ"לה רסיסטנסיה" ("ההתנגדות"), תנועה שקמה במטרה להילחם נגד ההשפעה של קרטל "לוס סטאס".
עד מהרה, הפך הקרטל לעצמאי, הביס את "לה רסיסטנסיה" והשתלט על רשתות ההברחה של "מילניו".
תוך שישה חודשים, הרחיב הקרטל את רשת הפעילות שלו מחוף לחוף, ובכך הפך לארגון הפשע בעל יכולת הפעולה הגדולה ביותר, נכון ל-2012. הופעת הקרטל גררה עימה עלייה במקרי רצח, חטיפות וגילויים של קברי אחים במחוז חליסקו.
נכון ל-2018, משערים כי ל-CJNG יש יותר מ-100 מעבדות לייצור מתאמפטמין ברחבי מקסיקו.
בהתבסס על ערכם הממוצע של הסמים ברחוב, היקף הסחר עשוי להגיע לסכום של למעלה מ-8 מיליארד דולר עבור קוקאין ו-4.6 מיליארד דולר עבור קריסטל מת' מדי שנה.
הם נמצאים בברית עם קרטל המפרץ בזקטקס ו-La Línea בחוארז.
קרטל CJNG נחשב על ידי ממשלת מקסיקו כאחד מקרטלי הסמים המסוכנים במדינה וכקרטל השני החזק ביותר אחרי קרטל סינלואה.
CJNG נחשב לקרטל בעל אופי צבאי, ונחשב לאלים ומסוכן יותר מכל ארגון פשע אחר.
הקרטל מפעיל יחידות מיוחדות המתמחות בשיטות לוחמה מגוונות.
מסלול ההכשרה שמספק הקרטל עבור מתנקשים ("sicarios") נחשב לתובעני ומקצועי ביותר.
כיום הקרטל ידוע במלחמתו נגד אויביו המושבעים, קרטל ה"לוס סטאס" וקרטל "האבירים הטמפלרים".
המאבק ב-CJNG נחשב לקשה עקב השחיתות הפושה במנגנוני המשטרה.
תנאי ההעסקה של שוטרים חדשים נחשבים לגרועים, ורבות מהקהילות הקטנות שבמקסיקו מעדיפות לשמור בעצמן על החוק והסדר.
במקומות רבים, הקהילות המקומיות בוחרות לקחת את החוק לידיים ולהתארגן בעצמן במסגרות חמושות כנגד שליטת הקרטלים והממשלה, בהצלחה מסוימת, למרות שהממשלה ביקשה מהן להניח את הנשק.
בשנת 2019, חבר הקונגרס האמריקני צ'יפ רוי הציע הצעת חוק שתכריז על קרטל CJNG וקרטלי סמים מקסיקניים אחרים כארגוני טרור זרים.
בין 2018 ל-2020, דווח כי הקרטל עסק ב-298 מעשי אלימות הקשורים לכנופיות, יותר מכל קרטל אחר.
ב-2020, פקידים אמריקאים ראו ב-CJNG את "איום הסמים הפלילי הגדול ביותר" ונציב הביטחון לשעבר של מקסיקו כינה אותו "האיום הדחוף ביותר על הביטחון הלאומי של מקסיקו".
הקרטל נקשר בפרשיית רצח העבריינים הישראליים בן סוטחי ואלון אזולאי, שנורו למוות במקסיקו סיטי ביולי 2019 בידי מתנקשת השייכת לארגון לאחר שעל פי החשד פיתתה אותם להגיע למקום ולחתום עימם על עסקת נשק.
עוד בכהונתו הראשונה, הביע נשיא ארצות הברית דונלד טראמפ עניין בהכרזה על קרטלי סמים כארגוני טרור, אך עצר את התוכניות לבקשת נשיא מקסיקו אנדרס מנואל לופז אוברדור.
בפברואר 2025, עם כניסתו של טראמפ לקדנציה השנייה שלו כנשיא, נכנס הקרטל, יחד עם מספר קרטלי סמים מקסיקניים גדולים אחרים (וביניהם קרטל סינלואה וקרטל המפרץ) לרשימת ארגוני הטרור הזרים של מחלקת המדינה של ארצות הברית.
קֵרְטִיס סְלִיוָוה הוא פעיל חברתי ופוליטי אמריקאי, מנחה תוכנית אירוח ברדיו ומייסד ומנהל כללי של הארגון "גָארדיָאן אֶנגֶ'לְס , מעין משמר אזרחי התנדבותי, למניעת פשיעה.
פעילות הארגון התרחבה ליותר מ-130 ערים ו-13 מדינות ברחבי העולם.
סליווה היה המועמד הרפובליקני לבחירות לראשות עיריית ניו יורק הן ב-2021, בהן הפסיד לאריק אדמס, והן ב-2025 בהן הפסיד לזוהרן ממדאני.
קרטיס סליווה נולד ב-26 במרץ 1954 למשפחה קתולית ממוצא פולני ואיטלקי, בברוקלין ולו שתי אחיות.
לאחר סיום לימודיו הוא עבד כשליח ב"דיילי ניוז", שם זכה בטיול בבית הלבן לאחר שהציל כמה אנשים מבניין בוער, עת שהיה במסלול חלוקה.
בהמשך הוא עבד בתפקיד מנהל בכיר במסעדת מקדונלד'ס בברונקס ובין היתר, התעמת עם עבריינים שהיו שם בניסיון לכייס או לשדוד לקוחות ועובדים.
באוגוסט 1979 היו כבר מעל 600 מתנדבים בארגון.
רוב חברי ה"גארדיאן אנג'לס" היו אפרו-אמריקאים או היספנים שפעלו ללא נשק.
המתנדבים נדרשו להתאמן בקראטה וללמוד את דרישות החוק ל"מעצר על ידי אזרח" (Citizen's arrest) לפני יציאתם לסיור באזורים מוכי אלימות ופשיעה.
הכומתה האדומה שנהג סליווה לחבוש, הפכה לסמל וכל חברי הארגון חובשים כומתה בצבע אדום, מעיל אדום, או חולצת טריקו לבנה עם הלוגו האדום: עין בתוך פירמידה ולצידיה כנפיים
פעולות הארגון זכו להדים נרחבים וסליווה הפך לסוג של ידוען מקומי.
בשנה שלאחר הקמת ההתאגנות, הוא הופיע לצד המתנדבים שלו על השער של כמה עיתונים בניו יורק ושנה לאחר מכן, CBS שידרה סרט טלוויזיה We're Fighting Back "אנחנו מחזירים מלחמה".
מנגד, היו גם התייחסויות שליליות ליוזמה פרטית כזו ובכלל המתנגדים הייתה גם המשטרה שהופתעה מהנכונות של הגארדיאן אנג'לס להתעמת עם פושעים והיו מקרים שכאשר הוזעק שוטר הוא סירב לעצור את הפושע.
בשנת 1981, ראש העירייה דאז אד קוץ', שהיה ממבקריו של סליווה, פתח בחקירה על הארגון, אך לפי ה"וושינגטון פוסט", התוצאה הייתה "כל כך חיובית, [עד] שה"גארדיאן אנג'לס יזכו בקרוב למעמד רשמי כלשהו...".
לעומתו, מריו קואומו שהיה אז סגן מושל ניו יורק היה חסיד של הארגון והוא נשמע אומר: "[הם] ביטוי טוב יותר למוסר, ממה שמגיע לעיר שלנו".
בהמשך, אד קוץ' חתם עמם על "מזכר הבנות" ואפשר את עבודתם.
עצם נוכחותם בסיורים בתחנות רכבת, בקניונים ובשכונות הרתיע פורצים ושודדים.
מעבר לכך הם עצמם מנעו פשיעה ללא מעורבות המשטרה, אלא אם כן היה מדובר במשהו חמור.
ראשי העירייה הבאים, רודי ג'וליאני ומייקל בלומברג תמכו בארגון באופן פומבי.
בתחילת שנות ה-80, סליווה הרחיב את הפעילות גם לעיר באפלו ולעיתים קרובות הוא השמיע ביקורת על המדיניות והנהלים של המשטרה המקומית.
בדצמבר 1981 נורה פרנק מלווין, אחד מחברי ה"גארדיאן אנג'לס", על ידי שוטר בניוארק.
להגנתו טען השוטר כי כאשר מלווין הושיט את ידו להוציא את התעודה והסמל שלו, הוא פירש את התנועה כאיום.
סליווה טען שמותו של מלווין, צעיר אפרו-אמריקאי, היה ממניעים גזעניים, ונעשה על ידי קצין לבן ולא על ידי הקצין ההיספני שזוהה כיורה.
במשפט שנערך, חבר מושבעים גדול ניקה את השוטרים המעורבים מכל אישום.
בשנת 1992, הודה סליווה שהוא וה"גארדיאן אנג'לס" זייפו חילוצים הרואיים ברכבת התחתית לצורך פרסום.
לאחר פיגועי הטרור ב-11 בספטמבר 2001, החלו ה"גארדיאן אנג'לס", בשיתוף עם המשרד לביטחון פנים, לעבד תוכנית הכשרה נגד טרור וב-1 באוקטובר 2003. התוכנית יצאה לפועל ונפתחה האקדמיה ל"גארדיאן אנג'לס".
תנאי קבלה: מתקבלים מתנדבים בגיל 16 ומעלה, ללא הבדל דת, גזע או מין, ללא עבר פלילי ואינם חברים בכנופיה או בקבוצת שנאה גזעית.
נשק: חברי גארדיאן אנג'לס אינם חמושים בנשק חם או קר.
מעת לעת מתבצע חיפוש פיזי לפני יציאה לסיור.
הכשרה: לאחר הקבלה, עוברים המצטרפים החדשים הכשרה והדרכות בעזרה ראשונה, החייאה, הוראות החוק הרלוונטיות למי שאינו שוטר, יישוב סכסוכים, תקשורת ואמנויות לחימה בסיסיות.
משמעת: על חברי הסיור חובה להישמע להנחיות מנהיג הסיור.
בתחילת שנות ה-90, כאשר סליווה הנחה תוכנית רדיו ב-WABC, הוא כינה את ג'ון גוטי גוניור (בנו של מנהיג המאפיה ג'ון גוטי) בכינוי "סוחר הסמים מספר אחת של אמריקה".
ב-19 ביוני 1992 סליווה נחטף ונורה חמש פעמים על ידי שני חמושים לאחר שנכנס למונית ליד ביתו באיסט וילג', מנהטן.
סליווה נפצע במפשעה וברגליו, אך הצליח לזנק החוצה מבעד לחלון המונית, הוא אושפז ועבר מספר ניתוחים.
התביעה הפדרלית האשימה את בנו של ג'ון גוטי, מנהיג אך שלושה ניסיונות לשפוט אותו, הסתיימו ב-2005, ללא הרשעה.
ביוני 2020 נפגע סליווה, במהלך התעמתות עם פושעים, ממכת פטיש בלסתו וחבר הארגון נפצע ואושפז עם אף וארובת עין שבורים.
סליווה היה שדרן רדיו במשך כשלושה עשורים, רוב הזמן הזה בתחנת WABC-AM, שם החל את הקריירה שלו ב-1990. בשנת 1994 הוא החל לשדר גם בתחנת הרדיו WNYC שהייתה בבעלות העירייה.
ב-1996 סליווה כמנחה, הפך לשמרני.
ובשנת 2000, הוא החל להנחות תוכנית בוקר יחד עם עורך הדין ופעיל זכויות האדם רון קובי, תוכנית שנמשכה שמונה שנים.
ביוני 2017, החל סליווה להנחות תוכנית יומית יחד עם , עורך דין ופרשן טלוויזיה.
בפברואר 2019 הצטרפה אליו להנחיה משותפת , מנחה ובעלת פודקאסט.
בספטמבר 2016, סליווה יחד עם פרנק מורנו (Frank Morano) השתלטו על , אך בבחירות 2018 לראשות העיר ניו יורק, המפלגה לא הצליחה להבטיח תמיכה מספקת והיא לא השתתפה בבחירות.
בדצמבר 2019, סליווה הכריז בראיון כי הוא שונא את נשיא ארצות הברית דאז דונלד טראמפ, אך בפברואר 2021, כמה שבועות לאחר שטראמפ עזב את משרתו, סליווה עבר מהמפלגה הרפורמית למפלגה הרפובליקנית, אם כי התנגד לטענה של טראמפ ש"גנבו לו את הבחירות".
בחירות לראשות העיר ניו יורק
ב-8 במרץ 2020 הכריז סליווה כי יתמודד כרפובליקני, על ראשות עיריית ניו יורק בבחירות ב-2 בנובמבר 2021. בבחירות הפסיד סליווה למתחרהו אריק אדמס, שקיבל כשני שלישים מקולות הבוחרים.
גם בבחירות 2025 סליווה זכה בפריימריז הרפובליקניים למועמדות לתפקיד ללא מתחרים.
מאבק נגד הגירה בלתי חוקית
בסוף אוגוסט 2023, סליווה, יחד עם ארבעה מארגנים נוספים, נעצרו לאחר עצרת נגד הגירה בלתי חוקית מחוץ למשרדו של ראש עיריית ניו יורק באחוזת גרייסי, אך פרקליט מחוז מנהטן סירב להעמידם לדין.
בשנת 2018, בהיותו מועמד רפובליקני לראשות עיריית ניו יורק, הזהיר סליווה את תושבי פרוורי העיר כי יהודים אורתודוקסים מנסים "להשתלט על הקהילה שלך" והם עול על מערכת המיסים.
הוא אמר "הם לומדים תורה ותלמוד כל היום ועושים עוד ועוד תינוקות כאילו אין מחר ...
הם לא מצביעים כמו שאמריקאים רגילים מצביעים, אלא לפי מה שרב אומר להם, כמו באיראן או בערב הסעודית".
הוא הואשם באנטישמיות, אך סירב להתנצל.
ביוני 2021 הוא התייחס להאשמתו באנטישמיות ואמר: "שני הבנים הצעירים שלי גדלו יהודים.
הם צריכים לקרוא את זה?
להגיד לעצמם, אבא שלי הוא אנטישמי?
בחייך, אפילו המבקרים הכי גרועים שלי שם בחוץ יזהו שזו 'שאנדה' [ביידיש: בושה, או קלון]"...
במשך 42 שנים, הייתי שם עם ה'גארדיאן אנג'לס' כשיהודים היו במצוקה.
האם אתה שוכח את מהומות קראון הייטס ב-1991...
אני וה'גארדיאן אנג'לס' היינו שם 30 יום ו-30 לילות כדי להגן על הליובאוויטש...".
בתחילת נובמבר 2024, במהלך עצרת תמיכה במועמד לנשיאות דונלד טראמפ, התייחס סליווה לנושא האנטישמיות ואמר: "אני אומר ליהודים כל הזמן, אני גוי [Gentile], זה ב-DNA שלנו...
לא משנה איזה סוג של הסכמי שלום ייעשו [היהודים], הם [הגויים] תמיד ישנאו אותך.
אני צריך לתפוס את עצמי מדי פעם ויש לי שני ילדים יהודים".
סליווה היה נשוי ארבע פעמים ולו שלושה ילדים, שניים מהם מאשה יהודיה.
עם אשתו הרביעית הוא התחתן ב-2018.
ב-2010 אובחן קרטיס סליווה כחולה בסרטן הערמונית והוא הכריז על כך בפומבי.
בראיון עיתונאי ב-2021 הוא סיפר שהוא חולה בקוליטיס כיבית.
קרטל דה לוֹס סוֹלֵס (בספרדית: Cartel de los Soles; באנגלית: Cartel of the Suns תרגום: קרטל השמשות) הוא ארגון פשע וונצואלי, בראשות בכירים בכוחות המזוינים של ונצואלה המעורב בסחר בינלאומי בסמים.
בשנות ה-90 החלו להופיע בתקשורת דיווחים על מעורבות של גורמים בצבא ונצואלה, בסחר בסמים.